钦定古今图书集成/理学汇编/文学典/第046卷 > 宗如周〈希贤 希华〉
## 钦定古今图书集成/理学汇编/文学典/第046卷 > 宗如周〈希贤 希华〉

按《周书萧察传》：“如周，南阳人。有才学，容止详雅，以府
僚随察，历黄门散骑列卿，后至度支尚书。岿之九年
卒。如周面狭长，以《法华经》云：‘闻经随喜，面不狭长，尝戏之曰：‘卿为何谤经？如周踧踖，自陈不谤。察又谓之
如初。如周惧，出告蔡大宝。大宝知其旨，笑谓之曰：‘君
当不谤馀经，政应不信《法华》耳’。如周乃悟。又尝有人’’”
诉事于如周，谓为经作如州官也，乃曰：“某有屈滞，故
来诉如州官。”如周曰：“尔何小人，敢呼我名！”其人惭谢
曰：“祇言如州官作如州，不知如州官名如周。早知如
州官名如周，不敢唤如州官作如周。”如周乃笑曰：“命
卿自责，见侮反深。”众咸服其宽雅。有七子，希颜、希华
知名。希颜有文学，仕至中书舍人。希华博通经术，为
荆楚儒宗。